CELEX: 62014TA0436
Language: ro
Date: 2017-03-07 00:00:00
Title: Cauza T-436/14: Hotărârea Tribunalului din 7 martie 2017 – Neka Novin/Consiliul („Politica externă și de securitate comună — Măsuri restrictive luate împotriva Iranului în scopul împiedicării proliferării nucleare — Înghețarea fondurilor — Menținerea numelui reclamantei pe lista persoanelor vizate — Eroare de drept — Eroare vădită de apreciere — Proporționalitate”)

18.4.2017   
            
            
               RO
            
            
               Jurnalul Oficial al Uniunii Europene
            
            
               C 121/25
            
         Hotărârea Tribunalului din 7 martie 2017 – Neka Novin/Consiliul
   (Cauza T-436/14) (1)
   
   ((„Politica externă și de securitate comună - Măsuri restrictive luate împotriva Iranului în scopul împiedicării proliferării nucleare - Înghețarea fondurilor - Menținerea numelui reclamantei pe lista persoanelor vizate - Eroare de drept - Eroare vădită de apreciere - Proporționalitate”))
   (2017/C 121/35)
   Limba de procedură: franceza
   
      Părțile
   
   
      Reclamantă: Neka Novin Co., Private Joint Stock (Teheran, Iran) (reprezentant: L. Vidal, avocat)
   
      Pârât: Consiliul Uniunii Europene (reprezentanți: A. Vitro și M. Bishop, agenți)
   
      Obiectul
   
   Cerere întemeiată pe articolul 263 TFUE și având ca obiect anularea deciziei Consiliului de a menține înscrierea numelui reclamantei pe lista care figurează în anexa II la Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (JO 2010, L 195, p. 39), modificată prin Decizia 2011/299/PESC a Consiliului din 23 mai 2011 (JO 2011, L 136, p. 65) și pe cea care figurează în anexa IX la Regulamentul (UE) nr. 267/2012 al Consiliului din 23 martie 2012 privind adoptarea de măsuri restrictive împotriva Iranului și de abrogare a Regulamentului (UE) nr. 961/2010 (JO 2012, L 88, p. 1), astfel cum a fost comunicată printr-un aviz din 15 martie 2014
   
      Dispozitivul
   
   
               1)
            
            
               Respinge acțiunea.
            
         
               2)
            
            
               Neka Novin Co., Private Joint Stock suportă propriile cheltuieli de judecată, precum și jumătate din cheltuielile de judecată efectuate de Consiliul Uniunii Europene.
            
         
               3)
            
            
               Consiliul suportă jumătate din propriile cheltuieli de judecată.
            
         
      (1)  JO C 253, 4.8.2014.